Document ID: 32006D0209

ΑΠΌΦΑΣΗ ΤΗΣ ΕΠΙΤΡΟΠΉΣ
της 9ης Μαρτίου 2006
για την έγκριση παρεκκλίσεων ώστε να συμμορφωθούν τα στατιστικά συστήματα των κρατών μελών με τον κανονισμό (ΕΚ) αριθ. 1161/2005 του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2006) 706]
(Τα κείμενα στην τσεχική, δανική, ελληνική, αγγλική, εσθονική, γαλλική, ουγγρική, μαλτεζική, πορτογαλική, σλοβακική, φινλανδική και σουηδική γλώσσα είναι τα μόνα αυθεντικά)
(2006/209/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1161/2005 του Ευρωπαϊκού Κοινοβουλίου και του Συμβουλίου, της 6ης Ιουλίου 2005, για την κατάρτιση τριμηνιαίων μη χρηματοπιστωτικών λογαριασμών ανά θεσμικό τομέα (1), και ιδίως το άρθρο 3 παράγραφος 4,
τα αιτήματα που υποβλήθηκαν από την Τσεχική Δημοκρατία, το Βασίλειο της Δανίας, τη Δημοκρατία της Εσθονίας, την Ελληνική Δημοκρατία, την Ιρλανδία, την Κυπριακή Δημοκρατία, το Μεγάλο Δουκάτο του Λουξεμβούργου, τη Δημοκρατία της Ουγγαρίας, τη Δημοκρατία της Μάλτας, την Πορτογαλική Δημοκρατία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βορείου Ιρλανδίας,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1161/2005 καθορίζει τον κατάλογο των τριμηνιαίων στοιχείων που πρέπει να διαβιβάζονται από την 3η Ιανουαρίου 2006 και μετά.
(2)
Το άρθρο 3 παράγραφος 4 του κανονισμού (ΕΚ) αριθ. 1161/2005 ορίζει ότι η Επιτροπή μπορεί να δεχτεί παρεκκλίσεις από τον παρόντα κανονισμό, εάν η εφαρμογή του απαιτεί μείζονες προσαρμογές των εθνικών στατιστικών συστημάτων. Οι εν λόγω παρεκκλίσεις δεν υπερβαίνουν τα τρία έτη από την ημερομηνία έναρξης ισχύος του εν λόγω κανονισμού.
(3)
Οι αρχές ορισμένων κρατών μελών, με επιστολή τους, ζήτησαν να τους εγκριθούν παρεκκλίσεις στο πλαίσιο του άρθρου 3 παράγραφος 4 του κανονισμού (ΕΚ) αριθ. 1161/2005.
(4)
Από τις πληροφορίες που υποβλήθηκαν στη Eurostat, προκύπτει ότι τα αιτήματα των κρατών μελών για την έγκριση παρεκκλίσεων οφείλονται στην ανάγκη για μείζονες προσαρμογές των εθνικών στατιστικών συστημάτων, έτσι ώστε να συμμορφωθούν αυτά πλήρως με τον κανονισμό (ΕΚ) αριθ. 1161/2005. Η κατάρτιση τριμηνιαίων μη χρηματοπιστωτικών λογαριασμών ανά θεσμικό τομέα απαιτεί πρόσθετες πηγές στοιχείων, την ανάπτυξη νέων στατιστικών εργαλείων και το σχεδιασμό και την εφαρμογή ενός συστήματος παραγωγής που θα μπορεί να τηρεί σύντομες προθεσμίες. Ως εκ τούτου, οι ζητούμενες παρεκκλίσεις πρέπει να εγκριθούν,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται παρεκκλίσεις στα κράτη μέλη που αναγράφονται στο παράρτημα, υπό τους όρους και εντός των περιορισμών που ορίζονται σε αυτό, έτσι ώστε να δοθεί η δυνατότητα στα εν λόγω κράτη μέλη να συμμορφώσουν τα αντίστοιχα εθνικά τους στατιστικά συστήματα με τον κανονισμό (ΕΚ) αριθ. 1161/2005.
Άρθρο 2
Η παρούσα απόφαση απευθύνεται στην Τσεχική Δημοκρατία, το Βασίλειο της Δανίας, τη Δημοκρατία της Εσθονίας, την Ελληνική Δημοκρατία, την Ιρλανδία, την Κυπριακή Δημοκρατία, το Μεγάλο Δουκάτο του Λουξεμβούργου, τη Δημοκρατία της Ουγγαρίας, τη Δημοκρατία της Μάλτας, την Πορτογαλική Δημοκρατία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 9 Μαρτίου 2006.

Labels: 12
18
15
19